Rikunarita-ORG/Wikinium huggingface dataset:
# Angela Merkel

Angela Dorothea Merkel (lahèr 17 Juli 1954) panèka politikus bân mantan ilmuwan paneliti Jèrman sè ajabat mènangka Kanselir Jèrman periode 2005 kantos 2021 bân katua Persatuan Demokrat Kristen (CDU) periode 2000 kantos 2018. Merkel panèka bâbinè' partama sè negghu' duwâ' jabadhân kasebbhut.

Saellana pèlèyan umum federal 2005, Merkel èpèlè mènangka  Kanselir Jèrman Bâbinè' partama tor Pamimpin koalisi rajâ sè èantarana  CDU; partai andi'na tarètanna è Bayern, Parsèttongan Sosial Bayern (CSU); bân Partai Demokrat Sosial Jèrman (SPD). Dâlem pèlèyan umum federal 2009, CDU ngaollè bitongan sowara sè palèng bânnya', bân  Merkel bisa abentu' pamarènta'an Koalisi polana bhântowan dâri Partai Demokrat Bèbas (FDP). È pèlèyan umum federal 2013, Merkel ollè  41,5% sowara bân abentu' koalisi rajâ sè kaduwâ' sareng SPD saellana  FDP kaèlangan sakabbhina korsèna è Bundestag.

Taon  2007, Merkel èpèlè mènangka  Prèsidèn Dèwan Èropa bân mimpin forum G8. Salèrana andi' kontribusi otama dâlem musyawarah Parjhânjhiyân Lisbon bân Deklarasi Berlin. Sala sèttong prioritas otamana panèka makowat  hubungan ekonomi transatlantik lèbât panèkennan Parjhânjhiyân Dèwan Ekonomi Transatlantik tangghâl 30 April 2007. Merkel jhughân andi' kontribusi dâlem mas'alah krisis keuangan neng è Èropa bân internasional. Dâlem krisis kasebbhut, salèrana ollè julughân   "sang pengambil keputusan". salèrana èpèlè mènangka tokoh pangobâsa palèng kowat kaduwâ' è dhunnya mètorot majalah Forbes taon 2012 bân 2015, pangkat palèng tèngghi sè toman èkaollè bâbinè'. Bulân Desember 2015, majalah Time mèlè Merkel mènangka Person of the Year kalabân  julughân "Kanselir Dunia Bebas." Tangghâl 26 Maret 2014, Merkel sacara resmi dhâddhi kapala pamarènta'an  petahana kalabân periode jabadhân palèng abit è  Uni Eropa. Salèrana panèka Pamimpin senior  G7. bulân Mei 2015, salèrana èpèlè mènangka bâbinè' pangobâsa palèng kowat è dhunnya ka-9 kalèna mètorot  majalah Forbes.

## Sombher-sombher